钦定古今图书集成/明伦汇编/官常典/第790卷 > 程之邵
## 钦定古今图书集成/明伦汇编/官常典/第790卷 > 程之邵

按《宋史》本传：“之邵字懿叔，眉州眉山人。曾祖仁霸，治
狱有阴德，之邵以父荫为新繁主簿。熙宁更募役法，
常平使者欲概州县民力，以羡乏相补，之邵曰：‘此法
乃成周均力遗意，当各以一邑之力，供一邑之役，岂
宜以此邑助他邑哉’？使者愧服，辟之邵为属，听其所
为。熊本察访蜀道归，语诸朝曰：‘役法初行，成都路为
最详，之邵力也’。”诏召见，成都守赵抃奏留之。入为三
司磨勘官，得隐匿数十万缗。从副使蹇周辅计度江、

官。夔守彊狠不奉法，劾正其罪。大宁井盐为利博，前
议者辄储其半供公上，馀鬻于民，使先输钱。盐不足
给，民以病告之，邵尽发所储与之商贾。既通关，征增
数倍。除主管秦、蜀茶马公事，革黎州买马之弊，岁以
仲秋为市，市四月止以羡茶入熙、秦易战骑，得良马
益多。知凤翔府。民负债无以偿，自焚其居，而绐曰“遗
火。”有主藏吏杀四婢，人无知者。之邵发擿，岐人传诵。
徙郑州。元符中，复主管茶马，市马至万匹，得茶课四
百万缗。童贯用师熙、岷，不俟报，运茶往博籴，发钱二
十万亿佐用度。连加直龙图阁、集贤殿修撰，三进秩，
为熙河都转运使。秦凤出师，命之经制，即言“已备十
万骑，可食三百日矣。”徽宗喜，擢显谟阁待制。敌犯熙
河，之邵摄师事，屯兵行边境，解去。俄得疾卒。方录功，
转大中大夫，不及拜，赠龙图阁直学士，官护丧归。子
唐，至宝文阁学士。